Шри Шри Рави Шанкар

Нэр Рави ШанкарТөрсөн огнооҮндэстэнЦол, ХүндлэлШри Шри, Энхийн элчин сайд, Хүмүүнлэгийн зүтгэлтэн, Оюун санааны удирдагч, Дээрхийн гэгээнтэнҮндэслэгч Амьдрах урлаг сан, Олон улсын хүний үнэт зүйлсийн ассоциаци, Бизнесийн ёс зүйн төлөөх дэлхийн дээд хэмжээний чуулганГуруМахариш Махеш Йоги  ЭшлэлАлсын зорилго минь хүчирхийлэлгүй, стрессгүй дэлхийн төлөө.  

Шри Шри Рави Шанкар хэмээн олон түмэнд танигдсан Рави Шанкар (Англи хэл. Sri Sri Ravi Shankar, Тамил хэл. ஸ்ரீ ஸ்ரீ ரவி ஷங்கர்; ) 1956 оны 05 дугаар сарын 13-нд Энэтхэг-ийн Тамил Наду мужид төрсөн. Түүнийг (хүндэтгэн) Шри Шри буюу Гуружи эсвэл Гурудэв хэмээн дууддаг.Эй. Салкин, Агаарын эзэнт гүрэн, Yoga Journal, 2002. Тэрбээр "Амьдрах урлаг сан" олон улсын байгууллагыг 1981 онд байгуулсан бөгөөд уг байгууллага нь хувь хүний стрессийг тайлж, нийгмийн асуудал бэрхшээл, цаашлаад хүчирхийллийг бууруулахад чиглэдэг. Энэтхэг улсын ерөнхийлөгчөөс 1986 онд Йогийн дээд цол (Yoga Shiromani)-ыг хүртэж байсан эрхэм 1997 онд Женев төвтэй буяны 'Олон улсын хүний үнэт зүйлсийн ассоциаци'-ийг байгуулсан ба уг ТББ нь дэлхийн нийтэд хүмүүний суурь үнэт зүйлсийг түгээн дэлгэрүүлэх зорилго бүхий тусламж, буяны үйлс мөн хөдөөгийн хөгжил зэрэгт анхаардаг. Түүний тусалж үйлчлэх буяны үйлсийг нь үнэлж Энэтхэг, Перу, Колумби, Парагвай зэрэг орны дээд одон медалиар шагнаж байсан. 2016 оны 1 дүгээр сард тэрбээр Энэтхэг улсын Засгийн газрын "Padma Vibhushan" цолоор шагнуулсан.

 Намтар 
Рави Шанкар Тамилнаду мужийн Папанасам гэдэг газар мэндэлжээ. Ээжийг нь Вишалакши Ратнам, аавыг нь А. Эс. Венкат Ратнам гэдэг. Түүнийг Рави хэмээн нэрлэдэг (Энэтхэгийн нийтлэг нэр агаад "нар" гэсэн утгатай) ба мэндэлсэн өдөр нь Ням гараг учраас тэр юм.  "Шанкар" гэж нэрлэх болсон нь, түүний төрсөн өдөр 18-р зууны Хинду гэгээнтэн  Ади Шанкарагийн төрсөн өдөртэй давхацдагтай холбоотой. Рави Шанкарын анхны багш нь Махатма Ганди-тай ойр дотны холбоотой Энэтхэгийн Ведийн ухааны эрдэмтэн  Судхакар Чатурведи билээ. Рави Шанкар Бангалорийн Их сургуулийн Сэйнт Жосефийн коллежийг дүүргэж, Физикийн ухаанаар Баклаврын  зэрэг хүртсэн-ий дараа хоёр дахь багш Махариши Махеш Йогич  -тай  учирч ведийн ухаанаар яриа таниулга өрнүүлж, бага хурал зохион байгуулж, Чанадаас халих бясалгал-ыг явуулж, Аюурведа -н төвүүдийг байгуулж явжээ.Gautier, Francois. Баяр баясгалангийн Гуру. New York: Hay House, 2008. p. 36. 1980-аад онд Шанкар  оюун санааны ухааны чиглэлээр эрэл хайгуул хийн, дэлхийг тойрон аялаж практик туршлагаар олж тогтоосон курс сургалтаа эхлүүлсэн. Амьдрах Урлаг-ийн Аз жаргалын програмын тулгын чулуу болсон хэмнэлт амьсгалын техник, 'Сударшан Крия' нь 1982 онд Карнатака мужийн Шимога нутгийн Бхадра гол-ын эрэгт 10 хоногийн аниргүй бясалгасны дараа "онгод гийж яруу найраг тэрлэх адил" түүнд орж ирсэн гэдэг бөгөөд цааш "Би түүнийг сурч, зааж эхэлсэн" гэж хэлдэг.

Шанкар сэтгэлийн хөдлөл бүр амьсгалын хэмнэлтэй нягт уялдаатай, амьсгалаа жолоодож, удирдсанаараа хувь хүн сэтгэлээ удирдаж, сэтгэл санаагаа сэргээж, зовлон зүдгүүрээ багасгаж бууруулж болно хэмээдэг.

1980-аад онд тэрбээр 175 хүүхдэд зориулан сургууль нээсэн Gautier, Francois. The Guru of Joy. New York: Hay House, 2008. p. 61.  бөгөөд энэ ганцхан сургууль хүмүүст урам зоригийг төрүүлж, Энэтхэг даяар  тэлж өргөжин, өдгөө 425 сургуульд орон нутгийн амьдралын боломж тааруу, ядуусын хороололын  67000 гаран хүүхэд үнэ төлбөргүйгээр боловсрол эзэмшиж байна.. www.artoflivingschools.org.Үнэ төлбөргүй боловсрол. artofliving.org/in-en. Retrieved on 01 December 2017.

1983 онд Швейцар-д анхны Амьдрах урлагийн курс хөтөлбөрөө явуулсан байдаг. 1986 онд Хойд Америк-т анхны курсээ зохион байгуулахаар  АНУ-ын Калифорни-ийн Цахиурын хөндийд очиж байжээ.Түүх. artofliving.eu. Retrieved on 7 September 2011.

 Гүн ухаан, билиг сургааль 

 Оюун санааны амьдрал 
Шанкар хайр, энэрэл нигүүлсэл, дотоодоос ундрах урам зориг зэрэг хүмүний үнэт зүйлсийг өсгөн нэмэгдүүлэх тэрхүү оюун санааны ухааныг зааж сургаж, багшилж явдаг. Энэ нь ямар нэг шашин, эсвэл зан заншилд харьяалагдаад байдаггүй. Учир нь бүх хүмүүст энэ нь нээлттэй. Хүн төрөлхтөний салшгүй хэсэгт бид оруулдаг оюун санааны нэгдэл бол  үндэстэн, шашин, мэргэжил, эсвэл биднийг тусгаарладаг бусад нэр тодотголоос илүү чухал юм гэдгийг тэрбээр зүрх сэтгэлээрээ мэдэрдэг.Shankar, Sri Sri Ravi. Bang on the Door. Santa Barbara, CA: Art of Living Foundation. 1995. 

"Хүчирхийлэл үгүй нийгэм, өвчин үгүй бие, давчдал үгүй амьсгал, төөрөгдөл үгүй сэтгэл, саатал үгүй оюун ухаан, гэмтэл үгүй ой ухаан, уйтгар гуниг үгүй сүнс бол хүмүний оршихуйн төрөлх эрх юм." гэж Шанкар үздэг байна.

Түүний хэлснээр шинжлэх ухаан болон спиритуалити буюу оюун санааны амьдрал хоёулаа мэдэхийг хүссэн чин хүслээс ургаж гардаг болохоор өөр хоорондоо уялдаа холбоотой мөн эв зохицолтой гэжээ. "Би хэн юм бэ?" гэдэг асуулт нь оюун санааны амьдрал өөд, "Энэ юу юм бэ?" хэмээх асуулт шинжлэх ухаан өөд дөтөлж хүргэдэг. Хөөр хөгжүүн баяр нь одоо энэ мөчид л гагцхүү байдгийг онцлон, стрессгүй хүчирхийлэлгүй дэлхийг бүтээхийг алсын хараандаа тэрбээр дурджээ. Үүнийг гүйцэлдүүлж хэрэгжүүлэх ач тустай бодитой арга хэрэгсэл нь түүний сургалт хөтөлбөр бөгөөд энэ бүхнийг олон түмэнд санал болгодог билээ. Тэрбээр амьсгалыг бие болон сэтгэлийг хооронд нь холбох аргамжаа, сэтгэлийг тайвшруулах арга хэрэгсэл хэмээн үздэг. Түүний үзлээр "Үнэн бол шугаман шулуун гэхээсээ илүүтэйгээр, бөмбөрцөг шиг бөөрөнхий тул хоорондоо зөрчилдөөнтэй байх ёстой." гэж үздэг.Вашингтон Пост сонины ярилцлага. Washingtonpost.com (5 July 2007). Retrieved on 7 September 2011.

 Сударшан Крия 
Амьсгалахуй дээр тулгуурлаж үндэслэсэн техник Сударшан крия © (Sanskrit: सुदर्शन क्रिया sudarśana-kriyā). Srisri.org. Retrieved on 7 September 2011. Амьдрах урлагийн Аз жаргалын програмын голлох бүрэлдэхүүн хэсэг, мөн Амьдрах урлаг сан-гийн сэтгэл зүйн гэмтлийг бууруулж багасгах хөтөлбөр-ийн тулгын чулуу юм.  Vajrasana (бохирч суух)-н Ujjayi(ялалт)-н амьсгалыг  bhastrika (хөөргөн амьсгал)-г хийсний дараа хэмнэлт амьсгалыг sukhasana (завилж)-аар суун хийдэг.

Анагаах ухааны эрдэм шинжилгээний олон судалгаа дэлхийн нэр хүндтэй сэтгүүлүүдэд Сударшан крияны тухай хэвлэгдсээр байна.Олон улсын нэр хүндтэй сэтгэл судлалын сэтгүүлүүдэд хэвлэгдсэн Амьдрах урлагийн Сударшан крия Йогийн ШУ-ны судалгааны материалуудын жагсаалт Aolresearch.org. Бие физиологи, сэтгэл судлал-ын ач тус үр өгөөжүүд эдгээр судалгаанд орсон ба стрессийн хэмжээг багасгадаг (кортизол-стресс үүсгэгч гормон буурсан), дархлааны тогтолцоо сайжирдаг, айдас түгшүүрийг арилгаж багасгадаг, (хөнгөн, дунд хүнд хэлбэр)-ийн сэтгэл гутралыг 67-73 хувь суллаж бууруулдаг, антиоксидант-ийн хамгаалалыг өсгөн нэмэгдүүлдэг, уураг тархины мэдрэлийн үйл ажиллагаа-г хурцалдаг, (анхаарал төвлөрөл нэмэгддэг, стресс өдөөгчийг суллаж, эрүүлжүүлдэг) зэрэг өөр бусад шинжлэх ухааны баримт-уудGautier, Francois. The Guru of Joy. New York: Hay House, 2008. p. 155-164.-ыг дурдаж болно.

 Энх тайван хүмүүнлэгийн үйлс 
 Япон орны аз жаргалын индексийн жагсаалтыг урагшлуулахад хамтран ажиллана 
Оюун санааны удирдагч хүн амын дунд амиа хорлолтоороо дэлхийд толгой цохидог Япон орны аз жаргалын индексийн жагсаалтыг урагшлуулахад Японы парлиаменттай хамтран ажиллана.

 Гэр бүл, сургуулийн орчин дахь хүчирхийллийн эсрэг 
Амьдрах урлаг сан, Олон улсын хүний үнэт зүйлсийн ассоциаци АНУ-ын олон мужуудад сургуулийн орчин дахь хүчирхийллийг зогсооход өргөн далайцтай арга хэмжээ явуулж байна.  Тэр тусмаа АНУ-д сургуулийн орчинд буутай зэвсэгт хүчирхийлэл гарах нь олон улсын хэмжээнд хөндүүр сэдэв бөгөөд Амьдрах урлаг сан, Олон улсын хүний үнэт зүйлсийн ассоциаци -тай хамтран Сургуулийн орчинд хүчирхийлэлээс сэргийлэх Сургуулийн орчинд ухааралыг нэмэгдүүлж хүчирхийлэлгүй нийгмийг бүрдүүлэх үүднээс хүүхэд мөн өсвөрийн насныханд зориулсан сургуулиудад зориулсан АртЭксел,  YES! Хөтөлбөрүүдийг АНУ-ын 200 орчим  ЕБС-ын 100000 гаруй сурагчдад оруулж ач тусыг нь мэдрүүлээд байна.

 Венесуэлийн хямралыг эвлэрүүлэн зуучлах 
Амьдрах урлаг сан үндэслэгч Оюун санааны удирдагч Шри Шри Шри Рави Шанкарыг Венесуелийн Ерөнхийлөгч Николас Мадура улс оронд үүссэн улс төрийн хямралыг шийдвэрлүүлэх эвлэрүүлэн зуучлагчаар тохоон томилоод байна.'Sri Sri Ravi Shankar is new ‘peacemaker’ of Venezuela: 6 times spiritual guru brokered peace', Nation News'President Maduro Receives Indian Peace Ambassador Sri Sri Ravi', Prensa Latina

 Колумб болон ФАРК ( Колумбын Хувьсгалт зэвсэгт хүчин ) 
2015 оны 6 дугаар сард Шри Шри Рави Шанкар Колумб-ын ерөнхийлөгч Хуан Мануэль Сантос-тай уулзсан ба,  Колумб-ын засгийн газар болон Зэвсэгт ФАРК бүлэглэл-ийн хооронд энхийн хэлэлцээнд "зуучлагчаар ажиллах"-ыг Колумбын ерөнхийлөгч зөвшөөрсөний дагуу, 2015 оны 6 дугаар сард Кубад айлчилсан. Зэвсэгт ФАРК улс төрийн явуулга, нийгмийн шударга ёсонд хүрэх ahimsa буюу хүчирхийлэлгүй байх Гандийн зарчмыг дагаж мөрдөхөөр санал нэгдсэн.  2016 оны 8 дугаар сар 25-нд талууд энх тайвнаар орших нэг талын энхийн хэлэлцээгээ амжилттай явуулж өндөрлүүлэв. 

 Пакистан 
Тэрбээр “Эв эеийн сайхан санаа” өвөрлөж 2004 онд Пакистан-д айлчилсан 'Пакистанд шашны зүтгэлтэн айлчлав', The Times of India ба мөн 2012 онд Исламабад болон Карачи хотод Амьдрах урлагийн төвүүдийн нээлтэд оролцохдоо дахин айлчилсан байдаг. 2014 оны 3 дугаар сард Исламабад дахь Амьдрах урлагийн төв зэвсэгт этгээдүүдэд шатаалгаж байсан. 

 Ирак 
Ирак-ийн Ерөнхий сайд Наури ал Малик-ийн урилгаар 2007. Ibnlive.com. Retrieved on 7 September 2011. онд, 2008 онд Иракт тус тус айлчилсан айлчлалын үеэр дэлхийн энхтайвныг дэмжих зорилгоор улс төр, шашны удирдагч нартай уулзсан. 2014 оны 11 дүгээр сард Рави Шанкар Иракийн Ербил тусламжийн хуаранд очсон. Тэрбээр мөн уг бүсэд Езиды болон бусад Ислам шашинтан бус хүмүүсийн аймшигт нүд хальтрам нөхцөл байдалтай танилцаж, тэдний асуудлыг хөндсөн бага хурлыг зохион байгуулсан.

 Энэтхэгийн Кашмир 
Зүүн Азийн Энх тайвны Чуулган 2016 оны 11 дүгээр сард "Кашмирийг дахин диваажин болгох" нэртэй бага хуралыг Жамму Кашмирт эхлүүлсэн. Шри Шри Рави Шанкар хэлж байгаагаар, Кашмирын хүн амын 90 орчим хувь энх тайван хүсч байгаа ч, хүсэлтийг нь орхигдуулж байна. Тэрбээр мөн нэмж хэлэхдээ "Кашмирын асуудлыг шийдэх шийдэл бол Кашмирчууд өөрсдөөс нь л гацхүү гарах учиртай." Энэ чуулган Зүүн Азийн найман орныг хамтад нь авчирч, үйлдвэрлэл эрхлэлт, ур чадвараа хөгжүүлэх, соёлын солилцоо, боловсролын хамтын ажиллагаа, эмэгтэйчүүдийг хүчирхэгжүүлэх санаачлага зэргээр хамтран ажиллахад чиглэгдэнэ.  

 Зүүн Хойд Энэтхэг 
2017 оны 8 дугаар сар, Энэтхэг тусгаар тогнолоо зарласаны 71 жилийн ойн урд өдөр  11 дайтагч талын бүлгээс 68 дайчид Манипур мужийн Засгын газарт бууж өгөв.  Манипур мужийн Ерөнхий сайд Н. Бирен Синг хямралтай бүсэд энх тайван авчирсан Шри Шри Рави Шанкарын хүчин зүтгэлийг магтан сайшаав. Шри Шри Рави Шанкарын байгууллага  сүүлийн 15 жил Манипур мужид ажилласаар ирсэн билээ. 

2017 оны 9 дүгээр сард болсон " Ондоошилыг хүчирхэгжүүлэх - Зүүн Хойдын уугуул нутгийн хүмүүсийн бага хурал"  дээр Шри Шри Рави Шанкар "Өөр 500 орчим дайчид зэвсгээ хураалгахаар хүлээж байна, тэд энхийн үйлсэд нэгдэхэд бэлэн."  хэмээн мэдэгджээ. Уг зүүн хойд хэсгээс 67 эсэргүүцэгч бүлэгийн төлөөлөл уг хуралд оролцсон бөгөөд энхийн өөрчлөлтөд оролцоход бэлэн гэдгээ илэрхийлжээ. Сүүлийн 10-12 жилд зогсолтгүй ажилласан  Шри Шри Рави Шанкар  түүний байгуулага ''Сүүлчийн зэвсгээ дайтагч талууд хураалгах хүртэл үргэлжлүүлэн ажиллах болно."  гэж мэдэгджээ. ULFA буюу Ассамын нэгдсэн чөлөөлөх фронтын Ерөнхий нарийн бичгийн дарга асан Ануп Четиа, уг бага хурлын дарга байсан бөгөөд уг бүсэд энх тайван тогтоох Шри Шри Рави Шанкарын хүчин чармайлтыг магтан сайшаав.

 Аяадхон асуудал 
Энэ Аяадхон асуудалд хэний талд орох гэж байна? гэж асуухад
Шри Шри Рави Шанкар “Би аль нэгний талд нь орвол, яаж би зуучилж чадах юм бэ? Яриа хэлэлцээгээр бүхий л ашиг сонирхол /үүндː Хинди, Ислам, Засгийн газар болон бусад бүлэглэлүүд/-ыг багтаасан шийдлийг эрэлхийлж, олохыг  зорьж байна.” гэжээ. Асуудлыг "өөрийгөө өргөмжлөх зорилгоор бусдыг буруутгах"-аасаа илүү харилцан хүндэтгэж, яриа өрнүүлж байж шийдвэрлэж болохсон.

 Шашин хоорондын яриа хэлэлцээ 
Рави Шанкар шашин хоорондын яриа хэлэлцээнд оролцдог ба одоогоор Елижах шашин хоорондын хүрээлэнд дэлхийн шашны удирдагчийн зөвлөлийг төлөөлдөг.  2008 он, 2010 оны шашин хоорондын дээд хэмжээний чуулганаар тэрбээр шашны зүтгэлтнүүдийг оролцуулан ХДХВ-ын эсрэг хамтын үйл ажиллагааг өрнүүлж явуулсан.  2013 оны 7 дугаар сард Женевт НҮБ-ын ДОХ-ын гол удирдлагуудын хуралд тэрбээр ХДХВ-ээс урьдчилан сэргийлэх, хүйсийн хооронд буй хүчирхийлэл, сэтгэлийн шарх, ялгаварлан гадуурхалын талаарх тулгамдсан асуудлыг хэлэлцүүлсэн байдаг. 

 Хорих ангийн хүмүүжигч нарт зориулсан програм 
1992 онд хорих ангийн хүмүүжигч нарт зорилсан 'Prison SMART' програм-ийг эхлүүлж, нийгэмтэй тэднийг хөл нийлүүлэн алхахад тусалдаг.  
2002 оноос эхлэн Амьдрах урлагийн хорих ангийн  Prison SMART хөтөлбөр-ийг хоригдогч гэлтгүй хорих ангийн харгалзагч нарт оруулж эхэлсэн ба ШШГЕГ-тай хамтран 2015 оноос Монголын шорон хорих анги, засан хүмүүжүүлэх газруудад  ШШГЕГ-тай гэрээтэй ажилласны үндсэн дээр саадгүй чөлөөтэй оруулж эхлээд байна..
Одоогоор дэлхийн хэмжээнд 60 гаруй орны 700000 гаран шоронгийн хүмүүжигчид энэ хөтөлбөрт хамрагдаж ач тусыг хүртээд байна.

 Байгалийн гамшиг 
Түүний сайн дурынхан 2004 онд цунами, Катрина хар салхи, Гайти зэрэг өөр бусад нутаг оронд болсон мөргөлдөөн, байгалийн гамшгийн хохирогчдод сэтгэл санааны тусламж үзүүлжээ.Nouvelle Vie Haiti Youth Corps Haiti Program

 Нийгэмд хүрсэн санал санаачилгууд 

 Хар тамхигүй Энэтхэг аян 
2019 оны 2 дугаар сарын 19-ны өдөр энэхүү аяны үеэр Энэтхэгийн Ерөнхий Сайд Нарендра Моди, болон Боливуудын нэртэй одод продюсэрууд,  олон их дээд сургууль коллежийн оюутнүүд хамрагдаж хар тамхи хэрэглэхгүй байх ам тангараг өргөжээ. 

 Илүү сайхан Энэтхэгийн төлөөх сайн дурын үйлс 
Энэхүү үйлсээрээ 2012 онд Делид гарсан буутай хүчирхийллийн хэргийн эсрэг, үнэгүй эрүүл мэндийн аян, сонгогчдын сонгох ухаарлыг нэмэгдүүлэх зэрэг олон үйлс аян-ыг багтаан оруулдаг.

 "ХҮЧИРХИЙЛЭЛГҮЙ" хөдөлгөөн 
Уг хөдөлгөөн 2013 оны З дугаар сард Шанкарын сангаас хүчирхийлэлийг арилгах зорилгоор үндэсний хэмжээний хөдөлгөөн болж үүссэн. Хувь хүнийг олон нийтийн  онлайн сүлжээгээр хүчирхийлэхгүй байх хөдөлгөөнийг хөхиүлэн дэмжиж, засгийн газар, олон нийтийн эрүүл мэнд хэвлэл мэдээллээр хүчирхийлэлгүй байх зарчмыг тунхагладаг.

 Авилгалын эсрэг Энэтхэг 
Тэрбээр Локпал (буюу авилгалын эсрэг) тунхаглалын шаардлагыг биелүүлэхийн төлөө өргөн далайцтай хөдөлгөөн  өрнүүлдэг ба "Энэтхэг авлига хээл хахуулийн эсрэг" хөдөлгөөнийг үндэслэгчдийн нэг  юм.

 Спортын ёс зүйн тухай дэлхийн дээд хэмжээний чуулган 
2003 онд тэрбээр бизнесийн орчинд хүний мөс чанар үнэт зүйлс, ёс зүйг хүчтэй болгох зорилгыг өвөртлөн Бизнес дэх ёс зүй-Корпорэйт соёл болон Оюун санааны хэлэлцүүлгийг санаачилсан. Энэ нь хожмоо ёс зүйн олон улсын хурлыг зарлан хуралдуулдаг бизнес дэх ёс зүйн төлөөх дэлхийн дээд хэмжээний чуулганыг бүрдүүлэхэд оролцдог болсон.  2014 оны 9 дүгээр сард Цюрих хотноо Спортын ёс зүйн тухай дэлхийн дээд хэмжээний чуулганыг Олон улсын хөл бөмбөгийн холбооны гол удирдлагуудыг оролцуулан спортод “Ёс зүй болон нээлттэй байдал”-дээр анхаарал хандуулсан нэг өдрийн арга хэмжээг зохион байгуулсан. 

 Шри Шри Их сургууль 
Шри Шри Их сургууль 2009 онд Шри Шри Рави Шанкар багшийн санаачлагаар байгуулагдсан. Уг сургууль 2017 онд Үндсэний боловсролын өв тэгш шагнал, Тэргүүлэх санаачлагатай их сургуулийн шагналыг авчээ.

Энэтхэгийн Амьдрах урлаг буюу Виакти Векас Кендра Одишагийн засгийн газартай харилцан ойлголцох санамж бичигт гарын үсэг зурав. Йога, пранаяма, бясалгал амьсгалын иж бүрэн дасгал соёлын програмыг тогтмол явуулж, өөрчлөгдсөн өөдрөг бүтээлч хандлагатай сэтгэлгээг бий болгож Засгийн газрын хэрэгжүүлж байгаа хөдөөгийн хөгжлийн програмтай холбож өгөх юм байна. Үүнд Шри Шри Их сургууль их үүрэг гүйцэтгэнэ. 

 Олон улсын шагнал өргөмжлөл 
 2016 - Энэтхэгийн Хамгийн дээд хоёрдогч иргэний шагнал Падма Вибхушан,  2016 оны 1 дүгээр сар 
 2016 - Dr Nagendra Singh Олон улсын энх тайвны шагнал, Энэтхэг, 2016 оны 11 дүгээр сар
 2015 - Перугийн дээд одон, "Medalla de la Integracion en el Grado de Gran Oficial (Дээд албаны төлөөлөгч)"
 2015 - Колумбын Хамгийн дээд иргэний одон, "Orden de la Democracia Simon Bolivar"
 2013 - Ганди, Кинг, Икеда хүй нийгэмлэгийг бэхжүүлэх шагнал
 2012 - Парагвай улсын хамгийн дээд иргэний одон 'National Order of Merito de Comuneros, Paraguay, 2012 оны 9 дүгээр сарын 13http://www.lanacion.com.py/articulo/89279-condecoraran-al-dr-sri-sri-ravi-shankar.html|accessdate=22 March 2013
 2012 - Парагвай улсын хотын захиргааны хүндэтгэвэл зохих иргэн 2012 оны 9 дүгээр сарын 13
 2012 - Парагвай улсын Асуншон хотын захиргааны хүндэт зочин, 2012 оны 9 дүгээр сарын 12 
 2012 - Бразил улсын Rio de Janeiro мужийн хамгийн дээд Tiradentes одон, 2012 оны 9 дүгээр сарын 3
 2012 - Өмнөд Африкийн Шивананда сангийн Шивананда дэлхийн энх тайвны шагнал, 2012 оны 8 дугаар сарын 26
 2011 - Брюселийн Кранз Монтана чуулганы шагнал, 2011 оны 6 дугаар сарын 24
 2009 - Форбес сэтгүүлээс зарладаг Энэтхэгийн хамгийн нэр нөлөөтэй 7 удирдагчдын айргийн тавд Рави Шанкарыг нэрлэжээ.Editor's Picks: Энэтхэгийн хамгийн нэр нөлөөтэй эрхмүүдийн 5 дугаарт: Шри Шри Рави Шанкар оржээ. Forbes.com (2009-11-09). 2013-03-21 нд хандсан.
 2009 - Германы Дрездэн хот, Дэлхийн соёлын чуулган соёлын тэнвцвэрийн шагнал, 2009 оны 10 дугаар сарын 10
 2008 - АНУ, Атланта Поениксийн шагнал, 2008
 2008 - АНУ Хьюстон Хүндэт иргэн Сайн үйлсийн элчин сайд, 2008
 2008 - Proclamation of Commendation, New Jersey, USA 2008
 2008 - АНУ Нью Жерсий хүдэтгэлийн тунхаглал 2008
 2007 - Энэтхэгийн Пуне, Сант Шри Днянешварагийн Дэлхийн энх тайвны шагнал, 2007 1 дүгээр сарын <sup>
 2006 - Монгол Улсын төрийн дээд одонгоор 2006 онд шагнуулж байсан;
 2005 - Энэтхэгийн Шинэ Дели Бхарат Широмани Шагнал, 2005
 Недерланд;Гияан Вихар Их сургууль,Жайпур; Кувемпу их сургууль
 Аргентиний Буенос Айресийн их сургуулийн доктор; Аргентиний Кордоба, Сигло XXI их сургуулийн хотхон; Ненроде их сургууль
 Парагва улсын Асуншон их сургуулийн Доктор
 1986 - Энэтхэг улсын Ерөнхийлөгчөөс Йогийн дээд цол (Yoga Shiromani)-ыг хүртэв 

 Номын жагсаалт 
Шри Шри Рави Шанкар дараах номыг зохиогч юм. Үүнд:
 An Intimate Note to the Sincere Seeker; Vol. 1: ISBN 1-885289-29-4, Vol. 2: ISBN 1-885289-30-8, Vol. 3: ISBN 1-885289-33-2, Vol. 4: ISBN 1-885289-36-7, Vol. 5: ISBN 1-885289-38-3, Vol. 6: ISBN 1-885289-40-5, Vol. 7: ISBN 1-885289-41-3
 Buddha: manifestation of silence, ISBN 81-89291-91-2
 1999 – Be A Witness: The Wisdom of the Upanishads, 106 pp. ISBN 81-7621-063-3
 2000 – God Loves Fun, 138 pp. ISBN 1-885289-05-7
 2001 – Celebrating Silence: Excerpts from Five Years of Weekly Knowledge 1995–2000, 206 pp. ISBN 1-885289-39-1
 Celebrating Love ISBN 1-885289-42-1
 2005 – Narada Bhakti Sutra, 129 pp. ISBN 81-7811-029-6
 Hinduism & Islam, the common thread, 34 pp, 2002
 Secrets of Relationships, Arktos, 2014
 Patanjali Yoga Sutras, Arktos, 2014
 Ashtavakra Gita, 2010, ISBN 9380592833
 Management Mantras, Arktos, 2014
 Know Your Child: The Art of Raising Children, Arktos, 2014

 Тодорхойлолт 
 Gautier, François, The Guru of Joy. Sri Sri Ravi Shankar & the Art of Living, Carlsbad, California, Hay House, Inc., 2008. ISBN 978-1-4019-1761-6 (First edition: India, Books Today, 2002. ISBN 81-87478-42-X)
 Michael Fischman, Stumbling into Infinity. ISBN 978-1-6003-7648-1
 Frederique Lebelley Walking the Path [Narrative of Experience with Sri Sri Ravi Shankar](1st edition: March 2010. ISBN 978-93-8059-22-3)

 Эх сурвалж 

 Цахим холбоос 
Албан ёсны вебсайт

Ангилал:Хиндү шашны хүн
Ангилал:Йогачин
Ангилал:Шинэ эриний Оюун санааны удирдагч нар
Ангилал:Падма Вибхушан одон шагналтан
Ангилал:Монтевидеогийн хүндэт иргэн
Ангилал:Энэтхэгчүүд
Ангилал:1956 онд төрсөн